
Nybygninger for 
Carl Allers Etablissement "/s i Valby 


Af arkitekterne M.A.A. Svend Harboe og Helge Finsen 


725.4 : 655.3 
: Facade mod Vigerslevallé — efter fuld udbygning — I 1943 blev vi anmodet om at udarbejde et bebyggelsesprojekt 
(02 for Carl Allers Etablissement. Det var ikke tanken at påbegynde 


større byggeri, men i tidens løb var bygningsanlægget kommet til 
at bestå af et så stort antal uensartede bygninger, at det nu, i 
betragtning af virksomhedens stadige vækst, var ønskeligt at 
bringe den fremtidige udvikling i fast form. Naturligvis skulle 
de værdifuldeste af de existerende bygninger indgå i det frem- 
" tidige anlæg, bl. a. den gamle hovedbygning (med de tre kupler) 
" og det såkaldte Røde Trykkeri, der tilsammen udgjorde en hus- 
” række langs Lyshøjgårdsvej og jernbanen, samt ,,Hvide Tryk- 
keri", en dobbelthal af jernbeton inde på grunden. I løbet af 
1944 fandt projektet sin form og fik foreløbig tilslutning fra myn- 
dighederne. 20. januar 1945 indsendte vi det færdige projekt til 
magistraten; 23. januar bestilte vi afsluttende syn på en ombyg- 
ning af Røde Trykkeri — og samme nat hørtes et par vældige 
brag over hele byen: Schalburgtagen. Størstedelen af bygnings- 
anlægget blev komplet udslettet, kun nogle bygninger i den 
østlige ende (deriblandt kedelhuset og den store skorsten) slap 
delvis uskadt. 

Midt i ruiner og ildebrand fik vi næste morgen ordre til at om- 
arbejde hovedprojektet efter de mildest talt ændrede forhold og 
til at projektere de fornødne nybygninger. I løbet af foråret 
ryddedes arealet, hvor det var gørligt repareredes husene, og da 
tyskerne var væk begyndte genopbygningen. 

Af væsentlig betydning for hovedprojektet har været en fore- 
stående nydannelse i byplanen. Langs østsiden af Allers areal 
kommer der til at gå en færdselsåre af betydning: Skoubogårds- 
allé, nu blot en villavej ved Valbylanggade, skal føres over bane- 
graven og ved Vigerslevallé møde Sjælør boulevard, der kommer 
helt nede fra Kongens Enghave og følger Vestre kirkegårds vest- 
kant. Denne godt 2 km lange ny hovedgade vil — med Bag Sønder- 
marken og et stykke Valbylanggade som mellemled — blive fort- 
sættelse af både Jagtvejslinien og Fasanvejslinien. 

Dens skæring med Vigerslevallé bliver derfor et betydningsfuldt 
=£ punkt i byplanen — såmeget mere som den trekantede grund 
mellem den, Vigerslevallé og jernbanen skal forblive ubebygget — 
og derfor er der i hovedprojektet her plantet et stort tårn, 13 

Situationsplan, lys tone gamle bygninger, mørk tone 


opførte nybygninger 


"tluationsplan af hovedprojektet 
”ituationsplaner 1:8000 

etager; her bliver etablissementets endelige hovedindgang. Fra 
tårnet udgår mod nord en ca. 60 m lang fløj, 8 etager, hvori 
tænkes anbragt administrationen og andre lokaliteter, der søges 
af publikum. På grund af bygningshøjden er fløjen trukket en 
snes meter tilbage fra Skoubogårdsallé, den derved fremkomne 
plads bruges dels til parkering, dels til hovedindkørsel, og fra 
dens nordende føres langs hele arealets nordskel en kørebane i 
den for hele bygningsanlægget fælles kældergulvshøjde, med ind- 
kørsler til kælderen, der dækker hele arealet således at samtlige 
bygninger står i indendørs forbindelse med hinanden; i køre- 
banens vestende bliver der port ud til gadehjørnet Kjeldsgårds- 
vej-Lyshøjgårdsvej og opkørsel til gårdarealet mellem bygnin- 
gerne (ovenpå kælderen). Fra dette gadehjørne skal en offentlig 
fodsti mellem den nævnte kørebane og banegraven føre hen til 
den kommende viadukt. 

Vestpå, i Vigerslevallés byggelinie, føres fra det store tårn en 
syvetages fløj — kaldet Hovedfløjen — henved 160 m lang, helt hen til 
hjørnet af Kjeldsgårdsvej, og op langs denne, op til den førnævnte 
port, en godt 100 m lang fireetages fløj, Kyeldsgårdsfløjen. 

Inde bag denne randbebyggelse lægges tre store haller, 30 m 
brede og henholdsvis 70, 60 og 50 m lange. 

En virksomhed som denne er en stadig foranderlig organisme. 
Foruden bladudgivelsen omfatter den en mangeartet trykkeri- 
virksomhed; den består derfor af et stort antal tekniske og 
administrative underafdelinger, hver for sig variable efter som 
forholdene udvikler sig, og kan nårsomhelst få brug for nye. 

Facade mod Kjeldsgårdsvej 


Svend Harboe og Helge Finsen: Carl Allers Etablissement 4/s. Hjørnet Kjeldsgårdsvej-Vigerslevallé 


Svend Harboe og Helge Finsen: 


Carl Allers Etablissement A/s. Hovedindgangen 

Snit i trykkerihal 

Fagade af trykkerihal 


Plan af Kjeldsgårdsfløj og trykkerihal 


Fianer, snit og fagader 1 : 800 


En bygningsmæssig sondring lader sig følgelig kun fastlægge 
i meget grove træk: Svær maskindrift i hallerne, hele resten i 
randbebyggelsen, der altså på ethvert stadium skal kunne rumme 
kontorer, reproduktionsatelierer, sætterier, trykkeriafdelinger med 
lettere maskiner, personalerum og meget andet i den til behovet 
svarende størrelse og fordeling. Hvordan udviklingen vil forme 
sig, og dermed hvornår bygningsanlægget kan tænkes at være 
udbygget i sin helhed, kan man kun have ubestemte anelser om. 
Derfor er kun fastlagt de elementære forhold: Bygningernes pla- 
cering og dimensioner, etagekoter og fagdeling; for deres detail- 
indretning må der til enhver tid være mest muligt frit slag. 

Konsekvensen heraf er, at hver etage af randbebyggelsens tre 
fløje skal danne et regulært og — bortset fra de fornødne piller — 

konstruktivt set ubrudt rum, der kun inddeles med lette skille- 
rum. Trapper, elevatorer, toiletter, lodrette kanaler etc. er lagt 
ud i trappetårnene, ialt 7 (det store tårn medregnet), hvoraf de 
fem vender til gården og kun to — det store, og et otteetages ved 
det andet gadehjørne, Vigerslevallé-Kjeldsgårdsvej, til gaden. 
Uvisheden med hensyn til i hvilket tempo projektet kan ventes 
ført ud i livet må også tages i betragtning på det i snevrere for- 
stand arkitektoniske område. De optegnede facader må i nogen 
grad opfattes som diagrammer; det vilde være forkert at gøre 
noget forsøg på at binde dem til en i detailler fastlagt udformning, 
som måske når en årrække er gået vilde virke som en utålelig 
hæmning. Og bygningsanlægget er efter vor formening stort nok 
til — ligesom fortidens store bygværker, sans comparaison middel- 
alderens kathedraler o. m. a. — at kunne ikke blot bære men 
også drage fordel af skiftende tiders tilbøjeligheder. Det gælder 
allerede den lange hovedfløj langs Vigerslevallé. 153 m facade 
med 59 aldeles ens vinduesfag kunne blive en tør bid at sluge; 
ensformigheden vilde stærkt svække størrelsesvirkningen, navnlig 
fordi facaden ligger langs en gade og intetstedsfra bliver at se 
som helhed. Vi har derfor tænkt os — og i den opførte del gen- 
nemført — en vis rytme i den: Hovedaxerne gennem de tre haller 
og de tilsvarende tre hovedfløjs-trappetårne markeres ude i gade- 
facaden ved hver sin kolonne altaner; og fløjens konstruktive 
inddeling i hovedfag, der hver omfatter tre vinduesfag, markeres 
ved indfatninger om vinduerne i det midterste af disse. Inden for 
disse hoveddispositioner kan variationer i facadeudformningen 
udmærket tænkes at blive til fordel. 


Eftersom hele den vestlige del af arealet ved ødelæggelsen blev 
raseret, og den nye gade mod øst ikke er påbegyndt, startede 
genopbygningen vestfra — iogforsig bagfra. Først opførtes Kjelds- 
gårdsfløjen med sine tre tårne — det mod gaden i den til hoved- 
fløjens fremtidige 7 etager svarende fulde højde; endvidere under- 
etagen af Hovedfløjens vestlige afsnit, fire af den vestlige hals 
syv fag, og gårdkælderen mellem disse bygninger. Derefter op- 
førtes endnu to etager af hovedfløjen, afsluttet med interimistisk 
tag. 

Bygningerne er opført med pillekonstruktioner og etageadskillelser 
i jernbeton. Kjeldsgårdsfløjen og Hovedfløjen har facader i røde 
håndgjorte sten, med tilbageliggende mørke fuger; vinduesfalsene 
er ret dybe, planfugede, og hvidtede ligesom gesimser og afdæk- 
ninger. Bygningsprofilet, med tilbagerykket øverste etage, er 
naturligvis byggelovsbestemt; på hovedfløjen er den derved frem- 
komne balkon (til sin tid) også en brandmæssig nødvendighed. 
Kjeldsgårdsfløjens tage er jernbetonflader på hvis overside er 
henmuret 10 cm gasbetonblokke; ved afhugninger af deres under- 
hjørner etableredes et primitivt kanalsystem, der viste sig effektivt 
m. h. t. udtørring. Tagdækningen er asfalt; jernbetongesimserne 
er rendeformede med papdækning. Hele fløjen er ved dilatations- 
fuger delt i 3 afsnit. 

Hovedfløjens interimistiske tag har færdigoplagte jernbetonspær 
— træ var ikke at faa — i hvis oversider er hjørnefalse, hvori er 
lagt træbetonplader; tagdækningen er bølgeeternit. 

Tårnfagade mod Vigerslevallé 


Fløjen mod Vigerslevallé, midlertidig gavl 


Trykkerihallens særegne tagform er i sin oprindelse bestemt med 
tanken på vandafledningen fra de meget store ovenlysvinduers 
bagkanter; den gav tillige en meget enkel ordning af afløbsfor- 
holdet, idet sidefacadernes lave gavle har en opkant, der fører 
tagvandet ned til de tværgående skotrender, som udmunder i 
i kasser med nedløbsrør. Tagformen gav tillige fordele m. h. t. 
kanalføring i hallens tagrum. Tagets konstruktion er som Kjelds- 
gårdsfløjens, dog med paptækning. Også trykkerihallen er en 
jernbetonpillekonstruktion; til facademuringen brugtes stenene 
fra de sprængte bygninger. Hallerne, såvel som de tre tilsvarende 
hovedfløjs-tårne, der helt er i jernbeton, skal stå hvide. 
Installationerne i et bygningsanlæg som dette skaber selvsagt 
adskillige bygningsmæssige problemer; virksomhedens art nød- 
vendiggjorde et meget omfattende luftkonditionerings- og ven- 


tilationsanlæg. 

Nordre trappetårn, Kjeldsgårdsfløjen 


MIR tal Trykkerihallen 

Interiør fra forhallen 


ateriør fra trykkerihallen 


Som nævnt er de lodretgående kanaler placeret i trappetårnene; 
for trykkerihallens vedkommende er de samlet i en fortykkelse 
af sydgavlen. Til den vandrette kanalføring er i trykkerihallen 
tagrummet benyttet, andetsteds lofter over korridorer og for- 
stuer etc. Den rationelle — men særdeles kostbare — løsning vilde 
være dobbelte etageadskillelser overalt. Med tanken på størst 
mulig indretningsfrihed er enhver ydermurpille i Kjeldsgårds- og 
Hovedfløjen udført med to faldrørsnicher, en på hver side af den 
bærende jernbetonpille; for at undgå et frynset tagskæg er ud- 
luftningerne ført til det flade tags rygning. 

Luftafledningen sker på Kjeldsgårdsfløjen gennem opbygninger 
på trappetårnstagene. I stedet for de sædvanlige jalousier har vi 
her ligesom ved indsugningsåbningerne i tårnsiderne brugt ind- 
murede strimler af bølgeeternit. I sidstnævnte tilfælde tjener de 
tillige til at borteliminere en uønsket hulvirkning; med samme 
formål har vi flere steder, hvor kun lidt dagslys var ønskeligt 
anvendt mønstermuring med glassten. 

Hovedindgangen er i Kjeldsgårdsfløjens sydgavl, ved et stoppe- 
sted i Vigerslev allé. Forhallen har korsformet plan og går gen- 
nem to etager. Mod Vigerslev allé går den med sit fulde tværsnit 
ud i et fremspringende glasparti med to slanke betonpiller og 
stålsprosser; i den vestre korsarms ydervæg er et meget stort 
blomstervindue. 

Korsarmenes endevægge og loft er beklædt med sandblæste bej- 
sede fyrretræsbrædder, deres sidevægge mørkerødt malede, hoved- 
rummet lyst graablaat; dets loft er en fladbuet træhvælving (hul- 
rummet mellem den og etageadskillelsen tjener ventilations- og 
lignende formål), beklædt med kvadratiske gibsplader; fugerne 
mellem dem er dybblå, hvilket usynliggør en mængde i dem 
anbragte ventilationshuller. 

Gulvet i Trykkerihallen er udsat for stærkt slid og tung papir- 
kørsel og må være oliefast. Det blev belagt med klinker — ikke det 
ideelle materiale til formålet, men under de forhåndenværende 
materialeforhold vist det bedste. Gulvet måtte lægges hurtigt 
efter støbningen, og vi iagttog den samme følge deraf — og den 
samme vanskelighed ved belægning på så store flader — som andre 
har gjort: Pletter løsnede sig hist og her fra underlaget og skød 
op. Iøvrigt er til gulvbelægning næsten overalt anvendt industri- 
asfalt eller Dafoleum. 

Alle trapper er bygget op med samme færdigstøbte betontrin, 
hvis stigning altså er målenheden i husets etagehøjder. 

Lofterne over hallens sideskibe er udført lydabsorberende. Når 
de store rotationspresser i østre sideskib — tilsammen et 35 Mm 
langt uhyre, med hundreder af valser og tusinder af hjul, som 
fortærer papirruller på få minutter og spyer fuldfærdige Skipper 
Skræk ud med svimlende fart — er i fuld gang, er støjen ikke 
desmindre bedøvende. 

Af hensyn til virksomheden ved de andre trykkemaskiner i hallen 
har det derfor været nødvendigt at afskildre sideskibene ved glas- 
skillerum mellem pillerne — mandskabet må også gennem hørel- 
sen have en vis kontakt med deres maskineris gang. Rotations- 
presserne står på pillerækker med separatfundamenter. 

Langs hallens ydervægge fører et galleri, hvorfra besøgende — 

mængder af skolebørn — kan iagttage maskinernes fængslende 
funktioner. Galleriets gulv rummer kanaler, og under disse er, 
skiftevis, smårum til brug i forbindelse med maskinanlæggets 
drift, og vinduesnicher, hvor synsmæssig kontrol med produk- 
terne foregår. I underetagen er der papirlager. 

Om bygningernes indretning skal — under henvisning til de almin- 
delige bemærkninger foran — kun bemærkes, at Kjeldsgårds- 
fløjens øverste etage rummer administrations- og redaktionskon- 
torer i den ene halvdel og spiserum med køkken o.s.v. i den 
anden; balkonen ud for etagen har endnu ikke kunnet tages i 
brug, fordi jernrækværket ikke har kunnet laves. Hovedfløjens 
underetage rummer størstedelen af hovedanlægget for luftkon- 
ditionering o. a.1., etagen ovenover omklædningsrum; iøvrigt er 
husene indrettet for de forskellige afdelinger for reproduktionens 
tekniske forarbejder, hvis funktion og arrangementer er så spe- 
cielle, at det unddrager sig nærmere redegørelse. Den afsluttende 
behandling af produkterne sker i bogbinderiet i Kjeldsgårds- 
fløjens underetage, udexpeditionen fra pakrummet ovenover med 
tilstødende overdækkede tilkørselsplads, kaldet ,,Færgelejet”. Ind- 
kørslen sker p.t. fra Vigerslevallé. 

I gadelinien mod Vigerslevallé er fortovskoten midtvejs ca. 17,0, 
ved enderne ca. 16,0. Platformen på tårnet ved hovedindgangen 
er i kote 45,70 — med en mægtig udsigt til alle sider —, brystnings- 
afdækningen ca. 46,90. I tårnets øverste etage er indrettet et lille 
receptionsrum. 

Ved projektering og opførelse havde vi et nært samarbejde med 
civilingeniør O. Brødsgård, der varetog samtlige ingeniørarbejder 
med undtagelse af el-anlægget, som etablissementet selv udførte 
med projekteringsassistance af civilingeniør Hanning. 

Ved projekteringen i foråret 45 havde vi assistance af arkitekt 
M.A.A. Erik Jensen. Arkitektkonduktør var arkitekt M.A.A. Gunnar 
Plum Stumpe. Af vore medhjælpere kan iøvrigt nævnes Anders 
Bundgård, Knud Clemmensen, Aksel Henriksen, Henning Ja- 
cobsen og Preben Seltoft. 

Udsigt mellem to trappetårne over trykkerihallens 
tag med ovenlysene 


Ventilationsåbninger i trappetårn 


(Fagaden mod Rådhuspladsen er i sig 
selv en avis: øverst hovedet ,,Oplys- 
ning" (bladets navn), dernæst over- 
skriften, lysavisen med korte sæt- 
ninger, og billeder, der overføres på 
(festsalens 3 ydervægge pr. television, 
"(rullende lysavis virker i længden ir- 
triterende). Resten af ,,avisen" ( faga- 
iden) er solgt til annoncører for 
"kortere eller længere varighed. Det 
lette annonceskelet vil danne et va- 
rieret skyggemønster på det ,,tætter 
:kontorhus, og farverne og lyset vil sup- 
'plere Rådhuspladsens liv og festlighed. 


Cliché 


Rotation 


Snit i produktionsafdeling I : 1000 

Axonometri I : 2000 


Tre rumgrupper stiller store krav til lys, frihed i 
maskinopstålling (d. v. s. ingen søjler): rotation, 
sæiteri og clichéanstalt. Disse tre rumgrupper ligger 
derfor i trappeform med rotationen som det nederste 
trin ( fundamenter for rotationspresser — ingen rystel- 
ser), sætteriet som det mellemste, og clichéanstalten 
sem det øverste. Foruden at man opfylder de før- 
mevnte krav (de U-formede shedtage spænder frit 
ozer hvert rum), opnåes herved også en jævnt glidende 
»vandfaldsproduktion, (fra clichéanstalt til sætteri- 
wnbrydning og videre til stereotypi og trykning). 

Et bladhus i København 


'Tilkendt Akademiets mindre guldmedaille 1949 


Af arkitekt m.A.A. Paul Niepoort 
É É SR 725.4: 655.3 
Avislæsning er, målt i tid, den største fællesbeskæftigelse i nutidens 


samfund, der slet ikke kan undvære den daglige dosis. Et projekt 
til en avis med et oplag på 200.000—300.000 er derfor ikke så 
uvirkeligt, skønt man ikke skal tænke for dybt over avisens kvali- 
tet, hvis man først har spekuleret over mulighederne for at skaffe 
så mange ordentlige læsere. 

Dette medailleprogram var altså på sin vis mere realistisk end 
mange af sine forgængere, der i deres emne-valg har haft et levn 
fra ,,tempelklassetiden”, fra den tid, da arkitekten kun blev til- 
kaldt, når der skulle laves flotte offentlige bygninger (med til- 
svarende udstyrsprojekter). Det er kun glædeligt, hvis udvik- 
lingen med hensyn til medailleprogrammer og -krav går i den 
rigtige retning. 

Dette program indeholdt da også helt afklædt kun kombinatio- 
nen: fabrik-kontorhus, ganske vist en fabrik med en krævende og 
forskelligartet produktion og et kontorhus med en vanskelig for- 
retningsgang. 

Hoveddispositionen er bygget direkte over det ,,;nøgne" program: 
en trappeformet fabrik med produktion efter vandfaldsprincipet 
ligger langs med et kontorhus, og er forbundet med dette med 
lukkede broer, der som nervetråde kobler redaktion til ombryd- 
ning og annonceafdeling til clichéanstalt. Hele anlægget er meget 
enkelt: sammenkædningen af et tværsnit (i fabriken) og et 
længdesnit (i kontorhuset). Derved opnår man: korte forbindelses- 
linier, administrativ adskillelse, ingen rystelser i kontorhuset, samt 
velbelyste kontorarealer til begge sider. 
Beliggenhedsdispositionen var en naturlig del af opgaven. På 
karreen, Rådhuspladsen, Vesterbrogade, Jernbanegade, er der 
tænkt en fremtidig bebyggelse med 7—8 etagers midtkorridor- 
blokke langs grundens øst- og vestskel, og med henblik på lys- 
og udsigtsforhold er den mellemliggende bebyggelse lav og 
trappeformet. Væggen mod Rådhuspladsen er altså ikke over- 
holdt af hensyn til pladsens rumbillede, det kunne være fristende 
at åbne mod vest og udnytte mulighederne for et højhus længere 
inde på grunden, skønt dette skulle give visse vanskeligheder, 

Paul Niepoort: Et bladhus i København Tilkendt Akademiets mindre guldmedaille 1949. Plan, fagade 1 : g500 

Plan af I. sal 
Paul Niepoort: Et bladhus i København. 7i/kendt Akademiets mindre guldmedalje 1949. Plan, fagade 1 : 500 

Planer af hovedfløjen mod Rådhuspladsen 1 : 500 (9 


bl. a. med at opnå det store samlede etageareal, der kræves til 
et bladhus. 

Den rent teknisk-funktionelle del af opgaven, til hvilken der 
krævedes mange oplysninger af hjælpsomme fagfolk, har på et vist 
tidspunkt af projekteringen taget magten fra selve huset. Derfor 
er facaderne lovlig skematiske, ligesom grupperingen af hus- 
blokkene måske virker for tilfældig. Perspektiv mod Rådhuspladsen 

Administrationsbygning for 
Jydsk Telefon-Aktieselskab, Århus 


Af arkitekterne M.A.A. N. Chr. Skjøth og Th. Ry Andersen 
725.16 


Da krigen udbrød i 1939, var Jydsk Telefon-Aktieselskab langt 
fremme med sine forberedelser til et stort byggeprogram, der 
skulde omfatte en ny automatcentral, samt udvidelse og ombyg- 
ning af administrationsbygningen i Århus. 

Da forholdene standsede muligheden for at indføre den tekniske 
udrustning til automatcentralen fra udlandet, blev der i efter- 
året 1941 udarbejdet forslag til udvidelse og ombygning af admi- 
nistrationsbygningen. Der var ikke på dette tidspunkt fra myn- 
dighedernes side udarbejdet nogen gadeplan i forbindelse med 
selskabets byggeri, men det første forslag gav anledning til, at 
kommunen udarbejdede og vedtog en ny gennemførelse af Fre- 
deriksgade som hovedgade imellem ejendommen Centrum og 
selskabets påtænkte bygning, hvorved der fastsattes en byggelinie, 
der blev bestemmende for såvel administrations- som central- 
bygningens form og placering. Den nye del blev først opført, 
men da det var sket, blev gadeprojektet ændret og den nye 
Frederiksgade forlagt uden om ejendommen Centrum, vest- 
facaderne af automatcentralen kommer da i væsentlig grad til 
at vende ud mod en gård i stedet for til en hovedgade. Byggeriet 
var ellers stærkt forfulgt af uheld. Da nybygningen i marts 1944 
kun manglede een måneds arbejde i at kunne tages i brug, 
blev den ved en håndværkers uforsigtighed delvis ødelagt af 
brand, og det varede over 1/, år inden skaden var genoprettet; 

Plan af stue Plan af 1. sal 


N. Chr. Skjødt og Th. Ry Andersen: Administrationsbygning for Jydsk Telefon-Aktieselskab. Planer og fagader 1: 500 


facade mod Åboulevarden 


efter nogle måneders brug, blev den igen stærkt skadet ved 
schalburgtage rettet mod naboejendommene til to sider. Efter 
indflytning i den nye udvidelse blev ombygningen af eksiste- 
rende bygning påbegyndt og udførtes i 2 afdelinger, da selskabet 
stadig skulde arbejde nogenlunde uhindret. Ombygningen var 
den besværligste del at komme igennem, idet ejendommen 
fra sin første oprindelse ved århundredeskiftet var opført som 
beboelsesejendom og meget dårligt bygget og funderet. 

Bjælkelagene var på enkelte steder sunket 15—18 cm og måtte 
forstærkes. Udvendige mure blev indvendig beklædt med 5—8 cm 
tykke klinkerbetonplader. Den gamle tagetage, der med sin 
mærkelige konstruktion, var uegnet til arbejdsrum, blev ombyg- 
get med en manzardetage, og de mod Clemensbro vendende 

Hovedindgangen 


Forhal med indgang Plan af vindfang ved hovedindgang 1 : 100 


N. Chr. 

Skjødt og Th. Rye Andersen: Administrationsbygning for Jydsk Telefon-Aktieselskab, Århus. Enkeltheder 

vertikale frontpartier blev ført op til overkant manzard, her- 
ved fremskaffedes en hel etage med gode kontorer. 

Nye ,perspektiva'-vinduer blev indsat, de frostsprængte stuk- 
ornamenter m.v. blev fjernet, og stueetagens facade, der var 
rustikpudset og meget medtaget, blev beklædt med faxemarmor. 
Arbejdet er nu i det væsentlige afsluttet og fremtræder som en 
samlet enhed med koridorforbindelse helt rundt mellem de to 
trapper og med een hovedindgang til en forhal med hovedtrappe 
og elevatorer midtfor, samt på hver side de særlig offentlige kon- 
torer, kasserer og ekspeditionskontor, hvor publikum i væsentlig 
grad betjenes. Alle etager er iøvrigt optaget af de forskellige 
administrationsafdelinger. I tagetagens nye del findes frokost- 
stuer, i mezzanin kontorer, laboratorier, omstillings-automatrum, 
arkiver og garderobe, i kælder kontorer for telefonmestre, maskin- 
rum, arkiver og cykelrum. 


Med hensyn til materialerne har byggeriet været underkastet de 
skiftende forhold med mængde og art af de vigtigste som jern, 
cement og tømmer. Da den nye Del blev påbegyndt, var det 
småt med jern, hvorfor facaderne blev muret op med bærende 
piller af klinker og cementmørtel, etageadskillelserne er udført 
som baumadæk, bortset fra den øverste som er af jernbeton. 
Gårdfacaderne er beklædt med en hvidgrå hasle-flise og gade- 
facaderne med en rillet brunglaseret hasle-flise, som i farve 
harmonerer med den eks. bygnings facademursten. Pilastrene er 
beklædt med Faxemarmor. Under alle etageadskillelser er der 
ophængte Lofter beklædt med perforerede akustikplader, isoleret 
med Glasuldmåtter. Hulrummet anvendes til fordeling af varm- 
luftskanaler, da hele bygningens opvarmning er udført som air- 
condition. Vi blev ved disse måtter en erfaring rigere, idet de 
sædvanligvis er indsyet i papir, der i tilfælde af brand kan være 
mindre egnet, hvorfor vi fik fremstillet måtter uden papir til 
dette særlige brug. Endvidere bør med visse mellemrum i det 
nedsænkede loft indsættes brandfri skillerum af eternit el. lign. 
Vinduerne er perspektiva med teaktræesyderrammer, gulve, 
bøgegulve eller egeparket, trapper er beklædt med Dafoleum, 
gulv i forhal med Ølandsfliser. Inventaret i kasserer- og ekspedi- 
tionskontor er udført af mahogni og teaktræ, teaktræet er anvendt 
til plader og yderrammer, hvor det stærkeste slid fremkommer, 
og skranken i kassererkontoret betjenes ved rørpost og transport- 
bånd. 


Efter krigens afslutning blev der igen indledt forhandlinger med 
udlandet om det tekniske anlæg til automatcentralen, og arbejdet 
er nu så langt fremme, at funderingsentreprisen kan afsluttes. 
Forbindelsen til administrationsbygningen fås ved at overbygge 
Fiskergade, hvor der bliver en 10 m bred portåbning, situations- 
planen viser den fulde udbygning af selskabets areal. 

De bærende konstruktioner er beregnet af civilingeniør Poul Har- 
ding, de tekniske installationer af civilingeniør Sardemann. 
Arkitekt E. Jørgensen har dygtigt ledet det daglige arbejde som 
konduktør, og på tegnestuen har arkitekterne Bjørn Jafner og 
Poul Hansen været gode og samvittighedsfulde medarbejdere. 

